Sjukehuset Nordmøre og Romsdal

**Sjukehuset Nordmøre og Romsdal** (SNR) er fra mai 2025 det nye fellessykehuset for innbyggere i Nordmøre og i Romsdal. Sykehuset erstattet de to sykehusene i Molde og Kristiansund, samt sykehuspsykiatrien på Hjelset. Det nye sykehuset består av SNR Hjelset med nytt felles akuttsykehus, psykiatri- og habiliteringsbygg, og SNR Kristiansund med polikliniske tjenester, dagbehandling og dagkirurgi. SNR Hjelset er ca. &nbsp;m², dekker et opptaksområde på ca.  innbyggere, og er plassert 20 km øst for sentrum i Molde. Det har 196 somatiske senger og 39 senger for psykisk helsevern, med enerom for alle pasienter.
## Sykehussaken i Nordmøre og Romsdal
### Bakgrunn (2003–2011)
I 2003 uttalte styrene i Helse Nordmøre og Romsdal HF og Helse Midt-Norge at det skulle opprettholdes et bredt sykehustilbud i begge bykommunene, med nytt sykehus i Molde. I 2006 ble det vedtatt å bygge nytt sykehus på Eikrem i Molde med byggestart i 2012.

Fram til 2009 var det enighet om to lokalsykehus med fulle funksjoner i regionen. I desember 2009 vedtok styret å utrede flytting av fødeavdelingen og akuttkirurgi fra Kristiansund til Molde, noe som skapte protester. Det endelige vedtaket kom i mars 2010.

I 2011 ble Helse Nordmøre og Romsdal slått sammen med Helse Sunnmøre til Helse Møre og Romsdal. Samtidig bestemte regjeringen at det skulle utredes om regionen skulle ha ett eller to sykehus.

### Vedtak om felles sykehus (2012–2014)
I 2012 vedtok Helse Møre og Romsdal å planlegge for et felles sykehus for Nordmøre og Romsdal. Etter høringsrunder sto tre tomteforslag igjen – Oppdøl i Molde, Storbakken i Kristiansund og Astad i Gjemnes.

I desember 2014 gikk administrerende direktør Astrid Eidsvik av, og Dag Hårstad ble konstituert som ny direktør. Helse Midt-Norge anbefalte Oppdøl i Molde som lokasjon, og både Helse Møre og Romsdal og helseminister Bent Høie vedtok dette.

### Rettslig prosess (2015–2017)
I 2015 gjennomførte Kontroll- og konstitusjonskomiteen en høring om statsrådens rolle, og konkluderte med at han ikke hadde gått utenom styringslinjen. Kristiansund kommune stevnet Helse Midt-Norge for retten, men ble ikke hørt verken i tingretten eller lagmannsretten.

I 2016 anbefalte direktør Espen Remme akuttsykehus på Hjelset og et DMS i Kristiansund med dagkirurgisk tilbud. Dette ble enstemmig vedtatt av styrene i både Helse Møre og Romsdal og Helse Midt-Norge.

### Bygging og åpning (2017–2025)
I 2017 godkjente styrene forprosjektet, og Stortinget vedtok byggingen av Sjukehuset Nordmøre og Romsdal. Den første anbudskonkurransen ble avlyst i 2018 på grunn av for høye kostnader.

I 2019 inngikk Helse Møre og Romsdal kontrakt med Skanska Norge AS, men i 2021 ble kontrakten avbestilt da partene ikke kom til enighet om pris. Nye tilbudskonkurranser ble lyst ut, og kostnadsrammen økte. Med tilskudd fra GassRoR IKS var budsjettet på 6,590 milliarder kroner (april 2023-kroner).

19. juni 2021 la statsminister Erna Solberg ned grunnsteinen for sykehuset, og 30. juni signerte Helse Møre og Romsdal kontrakt med HENT AS om fundamentering, råbygg og tett bygg.

Psykiatri- og habiliteringsbygget åpnet 8. oktober 2024, med innflytting av pasienter og ansatte fra 14. oktober. Akuttfunksjoner og sengeposter flyttet inn i det nye akuttsykehuset 23. april 2025. 2. juni 2025 erklærte H.K.H. Kronprins Haakon Sjukehuset Nordmøre og Romsdal SNR for offisielt åpnet.

## Pasienttilbud ved SNR Hjelset
SNR Hjelset tilbyr følgende helsetjenester:

### Medisinske fagområder
* Indremedisin med åtte grenspesialiteter:
** Blodsykdommer
** Endokrinologi (diabetes- og hormonsykdommer)
** Fordøyelsessykdommer
** Geriatri (sykdom hos eldre pasienter)
** Hjertesykdommer
** Infeksjonssykdommer
** Lungesykdommer
** Nyresykdommer
* Kreftbehandling
* Hudtilbud
* Gastroenterologi
* Urologi
* Gynekologi
* Føde og barsel
* Barn og unge
* Nevrologi

### Kirurgi og akuttmedisin
* Generell kirurgi
* Ortopedi
* Akuttbehandling
* Traumefunksjon
* Intensiv og tung overvåking
* Prehospitale tjenester

### Spesialavdelinger
* Øre, nese og hals
* Tann/kjeve
* Øye
* Psykisk helsevern for voksne
* Habilitering for barn og voksne

### Støttefunksjoner
* Medisinske støttefunksjoner
* Bildediagnostikk
* Laboratoriemedisin
* Apotek

### Andre tjenester
* Undervisning og forskning
* Pasientservice

## Transport
SNR Hjelset er tilgjengelig med kollektivtransport via FRAM, med busstopp rett ved hovedinngangen. Regulære ruter inkluderer linjene 100 FRAM Ekspress (Ålesund–Molde–Kristiansund) og 714 (Molde–Kleive), samt tilleggsruter 902 FRAM Ekspress Surnadal–Molde og 905 FRAM Ekspress Molde–Kristiansund–Trondheim.

Sykehuset har  parkeringsplasser på området, hvorav 41 er utstyrt med ladepunkt for elbil og 21 er tilrettelagt for forflytningshemmede. 

Nærmeste flyplasser er Molde lufthavn, Årø (16 km) og Kristiansund lufthavn, Kvernberget (48 km).

## Referanser


## Eksterne lenker
*